       Z A P I S N I K

                      s 4. sjednice Vijeća Gradske  četvrti Stenjevec
održane 27. rujna 2021. s početkom u 18,00 sati
u velikoj dvorani PU Susedgrad

Sjednicom predsjedava predsjednik VGČ Stenjevec Ivan Zelenić.
Evidentiranjem članova utvrđeno je da je nazočno  19 članova Vijeća. 
NAZOČNI : Slavica Bilić, Tin Dukanović, Natko Felbar, Goran Furdek, Davorka Horvat,Ivana Kukor, Ivica Marić, Hana Miljanić, Maja Mucko, Marijana Nodilo, Danijel Perić, Dubravka Rusan, Davor Stanković, Dina Vozab, Franjo Vrbić, Gabriela Tomazić, Sara Vučić, Ivan Zelenić, Marin Živković
NENAZOČNI: nema
OSTALI NAZOČNI: Kristina Starčević – voditeljica, Jadranka Gobac – stručna referentica
Predsjednik je pozdravio nazočne i otvorio raspravu o verifikaciji Zapisnika s 3.sjednice Vijeća Gradske četvrti Stenjevec.
Nije bilo prijavljenih za raspravu. 
 Predsjednik je zaključio raspravu i  predložio glasovanje o verifikaciji Zapisnika.  
Konstatira se da je jednoglasno s 19 glasova „za“  verificiran Zapisnik s 3. sjednice VGČ 
Stenjevec. 
Predsjednik je iznio prijedlog dnevnog reda sa izmjenom umjesto točke o izgradnji mosta Pavlenski put stavit će se Prijedlog izmjena PKA za 2021.   i otvorio raspravu o prijedlogu. 

Nije bilo prijavljenih za raspravu, pa je predsjednik stavio prijedlog dnevnog reda na glasovanje. 
Konstatira se da je jednoglasno s 19 glasova „za“ usvojen slijedeći:

                              
DNEVNI RED:
1. Prijedlog zaključka o izradi ¨mix-used¨ biciklističkih traka za područje Gradske četvrti Stenjevec

2. Prijedlog zaključka o naplati parkiranja, Ulica Vilima Korajca (Mjesni odbor Špansko- sjever) 

3. Prijedlog zaključka o prijavama građana na park za pse, Ulica Vida Došena
4. Prijedlog zaključka o uvođenju dodatnih autobusa na autobusnoj liniji 107. Jankomir – Žitnjak

5. Prijedlog zaključka o korištenju sredstava za nabavu materijala za čišćenje objekta mjesnih odbora- Gradska četvrt Stenjevec

6. Prijedlog zaključka o izmjeni Plana komunalnih aktivnosti Gradske četvrti Stenjevec u 2021.
7. Prijedlog zaključka o otkupu nekretnine z.k.č. 4514/1 k.o. Vrapče novo

8. Prijedlog zaključka o predlaganju kandidata za suce porotnike Općinskog kaznenog suda u Zagrebu

9. Prijedlog zaključka o imenovanju predstavnika Savjeta za zdravlje

10. Prijedlozi zaključaka- davanje mišljenja prema članku 86. Statuta Grada Zagreba

11. Informacije, pitanja i prijedlozi
Točka 1. 

Prijedlog zaključka o izradi ¨mix-used¨ biciklističkih traka za područje Gradske četvrti Stenjevec
Predsjednik je uvodno obrazložio točku dnevnog reda i otvorio raspravu. 

U raspravi su sudjelovali Hana Miljanić, Franjo Vrbić, Marin Živković, Marijana Nodilo i Danijel Perić. 

Nakon provedene rasprave predsjednik je pročitao prijedlog zaključka i predložio glasovanje. 

Konstatira se da je jednoglasno s 19 glasova „za“ usvojen slijedeći: 

Z A K LJ U Č A K

Vijeće Gradske četvrti Stenjevec traži od Gradskog ureda za prostorno uređenje, izgradnju grada, graditeljstvo, komunalne poslove i promet, Sektora za promet, izradu plana iscrtavanja oznaka ¨Ceste za mješoviti promet motornih  i biciklističkih vozila¨ (članak 3., stavak 6. Pravilnika o biciklističkoj infrastrukturi) za područje cijele Gradske četvrti Stenjevec. Uvođenjem mreže cesta za mješoviti promet smanjio bi se broj biciklista na površinama namijenjenima za kretanje pješaka te smirio promet motornih vozila u stambenim zonama.
Točka 2. 

Prijedlog zaključka o naplati parkiranja, Ulica Vilima Korajca (Mjesni odbor Špansko- sjever) 
Predsjednik je uvodno obrazložio prijedlog zaključka. Otvorio je raspravu. 

U raspravi su sudjelovali Franjo Vrbić, Gabriela Tomazić, Davor Stanković, Ivica Marić, Marijana Nodilo i Natko Felbar. 

Predsjednik je zaključio raspravu, pročitao je prijedlog zaključka i predložio glasovanje. 

Konstatira se da je većinom glasova i to sa 17 glasova „za“ i 2 glasa „protiv“ usvojen slijedeći: 
Z A K LJ U Č A K
Vijeće Gradske četvrti Stenjevec traži od Gradskog ureda za prostorno uređenje, izgradnju grada, graditeljstvo, komunalne poslove i promet- prometnog redarstva te od II. Policijske postaje Zagreb  podatke o broju pritužbi građana na prometne prekršaje u ulicama (Antuna Šoljana- Vilima Korajca) na području Mjesnog odbora Špansko – sjever u kojima je uvedena naplata za 2019., 2020. i 2021. godinu.

Vijeće Gradske četvrti Stenjevec traži od Zagreb parkinga ukupni broj povlaštenih karata te raščlambu brojeva povlaštenih parkirnih karata po godini od uvođenja naplate.
Točka 3.
Prijedlog zaključka o prijavama građana na park za pse, Ulica Vida Došena

Predsjednik je uvodno obrazložio prijedlog zaključka i otvorio raspravu.

U raspravi su sudjelovali Gabriela Tomazić, Kristina Starčević, Maja Mucko i Ivana Kukor. 

Predsjednik je zaključio raspravu, pročitao je prijedlog zaključka i predložio glasovanje o prijedlogu. 

Konstatira se da je većinom glasova i to s 18 glasova „za“ i 1 glasom „protiv“ usvojen slijedeći: 
Z A K LJ U Č A K
Vijeće Gradske četvrti Stenjevec traži od Gradskog ureda za prostorno uređenje, izgradnju grada, graditeljstvo, komunalne poslove i promet, Sektora za komunalno redarstvo povratnu informaciju,  koliko je bilo prijava građana protiv korisnika parka za pse u Ulici Vida Došena upućeno prema komunalnim redarima, u razdoblju od 2019.-2021. 

Vijeće Gradske četvrti Stenjevec traži od II. Policijske postaje Zagreb, informaciju koliko su prijava građana, za kršenje javnog reda i mira u parku za pse u Španskom (Ulica Vida Došena) zaprimili u razdoblju od 2019.-2021.
Točka 4. 
Prijedlog zaključka o uvođenju dodatnih autobusa na autobusnoj liniji 107. Jankomir – Žitnjak
Predsjednik je uvodno obrazložio prijedlog zaključka. Otvorio je raspravu. 
Za raspravu se javila Marijana Nodilo. 

Nakon provedene rasprave predsjednik je pročitao prijedlog zaključka i predložio glasovanje. 

Konstatira se da je jednoglasno s 19 glasova „za“ usvojen slijedeći:

Z A K LJ U Č A K

Vijeće Gradske četvrti Stenjevec traži od ZET – a (Zagrebačkog električnog tramvaja d.o.o.) povećanje broja polazaka na postojećoj autobusnoj liniji 107 Jankomir - Žitnjak, posebice u jutarnjem ( 8.00- 12.00 sati) i popodnevnom vršnom periodu (15.00- 18.00 sati).
Točka 5. 
Prijedlog zaključka o korištenju sredstava za nabavu materijala za čišćenje objekta mjesnih odbora- Gradska četvrt Stenjevec
Predsjednik je dao riječ Kristini Starčević radi obrazloženja prijedloga. 

Kristina Starčević obrazložila je prijedlog.

Predsjednik je otvorio raspravu. 

Nije bilo prijavljenih za raspravu.

Predsjednik je pročitao prijedlog zaključka i predložio glasovanje. 

Konstatira se da je jednoglasno s 19 glasova „za“ usvojen slijedeći:

Z A K L J U Č A K

                                                O KORIŠTENJU SREDSTAVA 


1. Vijeće Gradske četvrti Stenjevec odobrava isplatu sredstava iz razdjela 0502 Proračuna Grada Zagreba, na teret pozicije 193/3229 „ostali nespomenuti rashodi poslovanja“ Vijeća Gradske četvrti Stenjevec  u iznosu 2.780,00 kn  za nabavu materijala za čišćenje za objekte gradske četvrti i mjesnih odbora prema ponudi br. 001:3220/21 od 17. 09.2021.  poduzeća „Vrutak“ d.o.o. Vodovodna 20a.

     2.   Ovaj će zaključak izvršiti Gradski ured za mjesnu samoupravu. 
Točka 6.
Prijedlog zaključka o izmjeni Plana komunalnih aktivnosti Gradske četvrti Stenjevec u 2021.
Predsjednik je uvodno obrazložio prijedlog zaključka. Otvorio je raspravu.

Nije bilo prijavljenih za raspravu.

Predsjednik je predložio glasovanje o prijedlogu.

Konstatira se da je većinom glasova i to sa 17 glasova „za“ i 2 „suzdržana“ usvojen Prijedlog zaključka o izmjeni Plana komunalnih aktivnosti Gradske četvrti Stenjevec u 2021.  I nalazi se u prilogu Zapisnika. 
Točka 7.
Prijedlog zaključka o otkupu nekretnine z.k.č. 4514/1 k.o. Vrapče novo

Predsjednik j uvodno obrazložio točku dnevnog reda. Otvorio je raspravu. 
U raspravi su sudjelovali Marin Živković, Marijana Nodilo, Ivana Kukor, Sara Vučić, Franjo Vrbić, Ivica Marić i Gabriela Tomazić. 

Nakon provedene rasprave predsjednik je pročitao prijedlog zaključka i predložio glasovanje. 

Konstatira se da je većinom glasova i to s 18 glasova „za“ i 1 glasom „protiv“ usvojen slijedeći:

Z A K LJ U Č A K

Vijeće Gradske četvrti Stenjevec  suglasno je s raspisivanjem javnog natječaja za prodaju zemljišta označenog kao z.k.č. 4514/1, oranica, Oranice, površine 148 m², k.o. Vrapče novo, upisana u zemljišnoj knjizi kao vlasništvo Grada Zagreba, koja prema katastru zemljišta odgovara k.č. 4514/1. Oranice, oranica površine 148 m², k.o.Vrapče, upisanoj u p.l. 1170 za korist Grada Zagreba.
Točka 8. 

Prijedlog zaključka o predlaganju kandidata za suce porotnike Općinskog kaznenog suda u Zagrebu

Predsjednik je dao riječ Kristini Starčević radi obrazloženja točke dnevnog reda. 

Kristina Starčević upoznala je nazočne s postupkom predlaganja sudaca porotnika. Zatražila je članove Vijeća da dostave svoje prijedloge s ispunjenim obrascima koji su dostavljeni svim članovima Vijeća. 

Točka 9. 
Prijedlog zaključka o imenovanju predstavnika Savjeta za zdravlje

Predsjednik je obrazložio točku dnevnog reda i ujedno predložio Dubravku Rusan u Savjet za zdravlje. Otvorio je raspravu. 

Nije bilo prijavljenih za raspravu. 

Predsjednik je pročitao prijedlog zaključka i predložio glasovanje.

Konstatira se da je većinom glasova i to s 15 glasova „za“ i 4 „suzdržana“ usvojen slijedeći: 

Z A K LJ U Č A K

Vijeće Gradske četvrti Stenjevec predlaže članicu Vijeća, gospođu Dubravku Rusan u Savjet za zdravlje, prema traženju Gradskog ureda za zdravstvo.
Točka 10.
Prijedlozi zaključaka- davanje mišljenja prema članku 86. Statuta Grada Zagreba

Predsjednik je upoznao članove  o kojim točkama prema članku 86. Statuta Grada Zagreba će raspravljati Vijeće Gradske četvrti Stenjevec. 

Otvorio je raspravu. 

Nije bilo prijavljenih za raspravu. Predložio je glasovanje o prijedlozima zaključaka. 

10.1.

Konstatira se da je većinom glasova i to s 12 glasova „za“, 3 glasa „protiv“ i 4 „suzdržana“ usvojen slijedeći:

Z A K LJ U Č A K

Vijeće Gradske četvrti Stenjevec je suglasno s prijedlogom odluke o izmjenama i dopunama Proračuna Grada Zagreba za 2021., prijedloge izmjena i dopuna programa javnih potreba po djelatnostima i izmjene programa radova.
10.2.
Konstatira se da je većinom glasova i to s 15 glasova „za“, 2 glasa „protiv“ i 2 „suzdržana“ usvojen slijedeći:

Z A K LJ U Č A K

Vijeće Gradske četvrti Stenjevec je suglasno s prijedlogom odluke o izmjenama Programa građenja komunalne infrastrukture na području Grada Zagreba u 2021. 

10.3.

Konstatira se da je većinom glasova i to s 17 glasova „za“ i 2 „suzdržana“ usvojen slijedeći:

Z A K LJ U Č A K

Vijeće Gradske četvrti Stenjevec je suglasno s prijedlogom o izmjenama i dopunama Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2021.
10.4.
Konstatira se da je većinom glasova i to s 16 glasova „za“ i 3 „suzdržana“ usvojen slijedeći:

Z A K LJ U Č A K

Vijeće Gradske četvrti Stenjevec je suglasno s prijedlogom Odluke o izmjenama i dopunama Odluke o nerazvrstanim cestama.
10.5.
Konstatira se da je jednoglasno s 19 glasova „za“ usvojen slijedeći: 

Z A K LJ U Č A K

Vijeće Gradske četvrti Stenjevec je suglasno s prijedlogom nacrta Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina.
Točka 11. 
Informacije, pitanja i prijedlozi 

Predsjednik je naveo da OŠ „Ante Kovačić“ ide u dogradnju. Dogradit će se velika dvorana i četiri učionice. Još nije poznat način financiranja nadogradnje. Obavijestio je nazočne i o problemima vezanim u malonogometno igralište u ulici Saliha Alića. Potpredsjednica VMO Malešnica je bila na sastanku sa stanarima koji žive u blizini žale se na veliku buku i svjetla koja gore do kasno u noć. Naveo je da treba pričekati novu upravu Ustanove za upravljanje sportskim objektima i onda utvrditi što je moguće poduzeti kako bi se udovoljilo zahtjevu stanara. Kroz mjesec dana birat će se novi pročelnici gradskih ureda. 
Goran Furdek upoznao je članove Vijeća da se izgradnja skate parka nastavlja, ali uz izmjenu projekta. Gradit će se betonski park po etapama ali će se napraviti upravo onako kako su udruge to tražile. Stari ugovor je razvrgnut, izvođač je već napravio neke konstrukcije koje treba platiti.
Dina Vozab navela je da je ravnatelj DZ Zagreb zapad poslao mail i  tražio pomoć oko pronalaženja prostora za timove opće medicine. Gradski ured za upravljanje imovinom grada odgovorio je da nema adekvatnih prostora u vlasništvu Grada. Jedini odgovarajući prostor bio bi prostor na Trgu Ivana Kukuljevića 1, kojim upravlja i koristi se Gradski ured za mjesnu samoupravu, VMO Špansko sjever. 
Kristina Starčević navela je da su predstavnici GU za zdravstvo obišli su prostor i odgovarala bi im jedino dvorana na polukatu za koju je potrebno izgraditi podiznu rampu. 

Davor Stanković skrenuo je pažnju na to da u tom prostoru djeluje Udruga tjelesnih invalida Špansko 100% i misli da sigurno postoje adekvatniji prostori u prizemlju koji bi se dali urediti i iskoristiti za ambulantu. Zatražio je da se za viječnička pitanja koja je postavio na prethodnim sjednicama, a nije dobiven odgovor, uputi požurnica.
Dina Vozab navela je da se prostor traži jer jedan liječnik privatne prakse ide u mirovinu, a koristi privatni prostor koji se više neće moći koristiti u tu svrhu, te se iz tog razloga traži prostor. Upoznala je nazočne da je projektna dokumentacija za izgradnju novog doma zdravlja u fazi korekcije i da se planira zatražiti lokacijska dozvola, slijedeće godine građevinska dozvola te bi se izgradnja prijavila u europski fond za oporavak. 
Ivica Marić dao je primjedbu da popis prostora koji je objavljen na stranicama Grada Zagreba nije točan, nisu navedeni svi prostori u vlasništvu Grada. 

Franjo Vrbić naveo je da prostore mjesne samouprave koriste više korisnika. Smatra da treba tražiti prostor koji koristi samo jedna udruga. Takvih prostora ima na platou u Pupačićevoj ulici. 

Maja Mucko navela je da se za svaki prostor može poslati upit u Grad kako bi se vidjelo u kojem je statusu.

Marin Živković naveo je da je prošli tjedan Gradonačelnik osnovao povjerenstvo za davanje gradskih prostora na korištenje. 
Sara Vučić zatražila je odgovor zašto su obustavljeni radovi na izgradnji mosta Pavlenski put i što je s postojećim mostom?
Predsjednik je pročitao odgovor, problem su imovinsko pravni odnosi kao i u većini slučajeva. 

Ivana Kukor postavila je upit što se dogodilo s natječajem za nadogradnju OŠ Ante Kovačić, tko je izabrani izvođač?
Predsjednik je naveo da je trenutno javna nabava zaustavljena, ali projekt ide dalje. 

Marijana Nodilo postavila je upit vezano uz prostor Samoborska 90 koji je ostavljen u izrazito lošem stanju i time se nanosi šteta i vlasnicima objekta koji se naslanja na taj objekt? Treba pribaviti podatke da li je tak objekt i dalje pod zaštitom? Također je postavila upit vezano uz prostor u Samoborskoj 71/1  dio u koji je provalio susjed, što se može učiniti u vezi s tim?

Kristina Starčević navela je da može odgovoriti samo djelomično i to za provalu u Samoborskoj 71/1, kad je domar uočio provalu pokrenut je postupak za iseljavanje preko pravnih službi u Gradu. Prostor u Samoborskoj 90 vodi se pod GČ Stenjevec, ali prostor nitko ne koristi jer je u izrazito derutnom stanju. 
Marin Živković zatražio je projektnu dokumentaciju za produžetak Ivane Brlić Mažuranić jer ima lokacijsku dozvolu za to područje. 

Franjo Vrbić naveo je da je u ulici Kotarnica vlasnik pustio živicu do pola nogostupa, trebalo bi zatražiti orezivanje živice. 

Ivana Kukor postavila je upit da li se može provjeriti što se događa sa katastarskom česticom 2875 u Hrnetičkoj ulici?
Završeno u  20,30  sati.
Zapisničar:

Jadranka Gobac 
Predsjednik

   Vijeća Gradske četvrti Stenjevec
Ivan Zelenić 

